Unibersidad ng Cambridge

Ang Unibersidad ng Cambridge (Ingles: University of Cambridge o Cambridge University kapag impormal) ay isang pampublikong unibersidad sa pananaliksik na matatagpuan sa Cambridge, Inglatera. Itinatag noong 1209 at binigyan ng royal charter status ni Hari Henry III noong 1231, ang Cambridge ay ang pangalawang pinakamatandang unibersidad sa mundo ng wikang Ingles at pang-apat sa pinakamatandang patuloy na umiiral na unibersidad. Ang unibersidad ay naitatag dahil sa samahan ng mga iskolar na iniwan ang Unibersidad ng Oxford matapos ang isang di-pagkakaunawaan sa taumbayan. Ang dalawang sinaunang mga unibersidad ay nagsasalo sa maraming katangian at madalas na tinutukoy na magkasama bilang "Oxbridge".

Ang Cambridge ay nabuo mula sa isang iba' t-ibang ng mga institusyon na kinabibilangan ng 31 bahaging kolehiyo at higit sa 100 akademikong kagawaran na isinaayos sa anim na mga paaralan. Ang Cambridge University Press, isang kagawaran ng unibersidad, ay ang pinakamatandang bahay-limbagan maging ang pangalawang pinakamalaki sa mundo. Ang unibersidad ay nagpapatakbo rin ng walong kultural at pang-agham na mga museo, kabilang ang Fitzwilliam Museum, at isang harding botanikal. Ang mga aklatan ng Cambridge ay merong humigit-kumulang 15 milyong libro, walong milyon sa mga ito ay nasa Cambridge University Library, isang aklatan para sa legal na deposito.

Noong 2016/17, ang Cambridge ay niraranggo bilang ika-apat na pinakamahusay na unibersidad ayon sa tatlong mga tagapagranggo at ang may pinakamataas na ranggo sa buong United Kingdom. Ang unibersidad ay nakapag-eduka sa maraming natatanging alumni, kabilang ang mga bantog na matematiko, siyentipiko, pulitiko, abogado, pilosopo, manunulat, aktor, at dayuhang pinuno ng Estado. Siyamnapu't-limang Nobel laureates, labinlimang punong ministro ng Britanya at sampung mga Fields medalists ay nakakawing sa Cambridge bilang mga mag-aaral, guro, kawani o alumni.

Mga Kolehiyo  

Ang 31 kolehiyo ng Cambridge ay ang mga sumusunod:

 King's
 Trinity
 St John's
 Peterhouse
 Clare
 Pembroke
 Gonville & Caius
 Trinity Hall
 Corpus Christi
 Queens'
 St Catharine's
 Jesus
 Christ's
 Magdalene
 Emmanuel
 Sidney Sussex
 Downing
 Girton
 Newnham
 Selwyn
 Fitzwilliam
 Churchill
 Murray Edwards
 Darwin
 Wolfson
 Clare Hall
 Robinson
 Lucy Cavendish
 St Edmund's
 Hughes Hall
 Homerton

Mayroong ding ilang mga kolehiyong teolohiko sa Cambridge, na bagaman hiwalay sa Unibersidad ng Cambridge, ay may kaugnayan pa rin dito bilang mga miyembro ng  Cambridge Theological Federation sa mas mababang antas. Kabilang sa mga kolehiyong ito ang Westcott House, Westminster College at Ridley Hall Theological College.

Galeriya

Mga tala

Mga sanggunian

Mga palabas na kawing 

 
 Cambridge University Students' Union
 Cambridge University Graduate Union
 Interactive map—a zoomable map linking to all the University departments and colleges
 ACAD—A Cambridge Alumni Database, covering the period of approximately 1200 to 1900

Mga pamantasan sa United Kingdom